CELEX: 32011D0080
Language: sk
Date: 2011-02-04 00:00:00
Title: 2011/80/EÚ: Rozhodnutie Komisie zo 4. februára 2011 , ktorým sa povoľuje umiestnenie peptidového výrobku z rýb ( Sardinops sagax ) na trh ako novej zložky potravín v súlade s nariadením Európskeho parlamentu a Rady (ES) č. 258/97 [oznámené pod číslom K(2011) 522]

5.2.2011   
            
            
               SK
            
            
               Úradný vestník Európskej únie
            
            
               L 31/48
            
         ROZHODNUTIE KOMISIE
   zo 4. februára 2011,
   ktorým sa povoľuje umiestnenie peptidového výrobku z rýb (Sardinops sagax) na trh ako novej zložky potravín v súlade s nariadením Európskeho parlamentu a Rady (ES) č. 258/97
   [oznámené pod číslom K(2011) 522]
   (Iba anglické znenie je autentické)
   (2011/80/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Dňa 28. apríla 2008 spoločnosť Senmi Ekisu Co. Ltd. požiadala príslušné orgány Fínska o umiestnenie peptidového výrobku z rýb (Sardinops sagax) na trh ako novej zložky potravín.
            
         
               (2)
            
            
               Príslušný orgán Fínska pre posudzovanie potravín vydal 12. januára 2009 svoju prvú hodnotiacu správu. V uvedenej správe orgán dospel k záveru, že peptidový výrobok z rýb sa môže umiestniť na trh.
            
         
               (3)
            
            
               Komisia zaslala 10. marca 2009 prvú hodnotiacu správu všetkým členským štátom.
            
         
               (4)
            
            
               V rámci 60-dňovej lehoty stanovenej v článku 6 ods. 4 nariadenia (ES) č. 258/97 boli v súlade s uvedeným ustanovením vznesené odôvodnené námietky proti umiestneniu výrobku na trh.
            
         
               (5)
            
            
               Preto sa 14. augusta 2009 uskutočnili konzultácie s Európskym úradom pre bezpečnosť potravín (EFSA).
            
         
               (6)
            
            
               Dňa 9. júla 2010 EFSA (Vedecká skupina pre dietetické výrobky, výživu a alergie) dospel vo Vedeckom stanovisku k bezpečnosti „peptidového výrobku zo sardiniek“ ako novej zložky potravín (2) k záveru, že peptidový výrobok z rýb je za navrhovaných podmienok použitia a úrovní príjmu bezpečný.
            
         
               (7)
            
            
               Na základe vedeckého posúdenia sa stanovuje, že peptidový výrobok z rýb spĺňa kritériá stanovené v článku 3 ods. 1 nariadenia (ES) č. 258/97.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Peptidový výrobok z rýb (Sardinops sagax) uvedený v prílohe I sa môže umiestňovať na trh v Únii ako nová zložka potravín na použitia uvedené v prílohe II.
   Článok 2
   Pri označovaní peptidového výrobku z rýb (Sardinops sagax) povoleného na základe tohto rozhodnutia sa v označení potraviny s jeho obsahom použije názov „peptidy z rýb (Sardinops sagax)“.
   Článok 3
   Toto rozhodnutie je určené spoločnosti Senmi Ekisu Co. Ltd., oddelenie vedy a technológie, 779-2 Noda, Hirano-Cho, Ohzu-City, Ehime 795-0021, Japonsko.
   
      V Bruseli 4. februára 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 43, 14.2.1997, s. 1.
   
      (2)  Vestník EFSA 2010; 8(7): 1684.
   
      PRÍLOHA I
      
         ŠPECIFIKÁCIE PEPTIDOVÉHO VÝROBKU Z RÝB (SARDINOPS SAGAX)
      
      
         Opis:
      
      Nová zložka potravín je peptidová zmes, ktorá sa získava alkalickou hydrolýzou svaloviny rýb (Sardinops sagax), ktorú katalyzuje proteáza, následnou izoláciou peptidovej frakcie stĺpcovou chromatografiou, zakoncentrovaním vo vákuu a sušením rozprašovaním. Je to žltkastobiely prášok.
      
                  Špecifikácia peptidového výrobku z rýb (Sardinops sagax)
               
            
                  Peptidy (1)
                  
                  (peptidy s krátkym reťazcom, dipeptidy a tripeptidy s molekulárnou hmotnosťou nižšou ako 2 kDa)
               
               
                  ≥ 85 g/100 g
               
            
                  Val-Tyr (dipeptid)
               
               
                  0,1 až 0,16 g/100 g
               
            
                  Popol
               
               
                  ≤ 10 g/100 g
               
            
                  Vlhkosť
               
               
                  ≤ 8 g/100 g
               
            
         (1)  Kjeldahlova metóda.
   
   
      PRÍLOHA II
      
         POUŽITIE PEPTIDOVÉHO VÝROBKU Z RÝB
      
      
                  Skupina použitia
               
               
                  Maximálne množstvo peptidového výrobku z rýb
               
            
                  Potraviny na báze jogurtu, jogurtové nápoje, fermentované mliečne výrobky a sušené mlieko
               
               
                  0,48 g/100 g (pripravené na priamu konzumáciu)
               
            
                  Ochutená voda a nápoje na báze zeleniny
               
               
                  0,3 g/100 g (pripravené na priamu konzumáciu)
               
            
                  Raňajkové cereálie
               
               
                  2 g/100 g
               
            
                  Polievky, vývary a polievky v prášku
               
               
                  0,3 g/100 g (pripravené na priamu konzumáciu)